1958 లో " ఫ్రెంచి నాలుగో గణతంత్రం " రాజకీయ స్థిరత్వం, కాలనీలతో సంబంధాలు వైఫల్యం అయినందుకు (ముఖ్యంగా ఇండోచైనా, అల్జీరియాతో) కారణంగా కూలిపోయింది. ఫ్రెంచి అధ్యక్షుడు చార్లెస్ డి గల్లే 1958 ఆగస్టు 8 న ఫ్రాన్సు కాలనీల స్వయంప్రతిపత్తి గురించి ప్రజాభిప్రాయసేకరణ జరగాలని ఆదేశించాడు. 1958 సెప్టెంబరు 28 న నిర్వహించిన ఫ్రెంచి కమ్యూనిటీ స్వతంత్ర ప్రజాభిప్రాయ సేకరణలో ఫ్రెంచ్ ప్రజలు ఐదవ రిపబ్లిక్ స్థాపనకు మద్దతు ఇచ్చారు. ఇతర కాలనీలు గైనీ -1957 ఎన్నికలలో 60 సీట్లలో 56 సీట్లను గెలుచుకున్న అహ్మదు సికౌ టూరు నాయకత్వంలో గినియా- స్వాతంత్ర్యం కావాలని తీవ్రంగా ఓటు వేసింది. ఫ్రెంచి త్వరగా ఉపసంహరించుకుంది. 1958 అక్టోబరు 2 అహ్మదు సికౌ టూరు అధ్యక్షతలో గ్వినియా సార్వభౌమ స్వతంత్ర రిపబ్లిక్కును ప్రకటించింది.
ప్రెసిడెంట్ అహ్మద్ సేకా టూరో కమ్యూనిస్ట్ బ్లాక్స్ రాష్ట్రాలచే మద్దతు ఇవ్వబడింది 1961 లో యుగోస్లేవియా సందర్శించారు.
ఫ్రాన్సు ఉపసంహరణ ఫలితంగా ఆర్థిక నిర్బంధాలకు దారితీసింది. అంతేకాకుండా ఫ్రెంచి సాయం మొత్తం ఉపసంహరించి పెట్టుబడులకు ముగింపు పలికింది. ఫలితంగా గినియా సోషలిజాన్ని స్వీకరించి సోవియట్ యూనియనుతో మిత్రత్వం ఏర్పరుచుకుంది. మిత్రత్వం స్వల్పకాలంలో ముగింపుకు వచ్చింది. గినియా చైనా నమూనా సోషలిజాన్ని స్వీకరించింది. అయినప్పటికీ గినియాకు యునైటెడ్ స్టేట్ వంటి పెట్టుబడిదారు దేశాల సహాయం కొనసాగింది.

1960 నాటికి టూర్ పి.డి.జి.ను దేశం ఏకైక చట్టపరమైన రాజకీయ పార్టీగా ప్రకటించింది. తదుపరి 24 సంవత్సరాలు పి.డి.జి. ప్రభుత్వం మాత్రమే కొనసాగింది. ఎన్నికలలో ఏడు సంవత్సరాల పదవీకాలానికి 4 మార్లు టూర్ అధ్యక్షుడిగా పోటీలేకుండా ఎంపిక చేయబడ్డాడు. జాతీయ అసెంబ్లీకి పిడిజి అభ్యర్థుల జాబితాను ప్రతి ఐదేళ్లకు ఒకమారు ఓటింగు నిర్వహణ ద్వారా నియమించబడ్డారు. దేశీయంగా ఈ ప్రభుత్వం " హైబ్రీడు ఆఫ్రికన్ సోషలిజం " గానూ అంతర్జాతీయంగా " పాన్-ఆఫ్రికనిజం " గానూ గుర్తించబడింది. టూర్ త్వరగా నియంతృత్వ నాయకుడిగా అవతరించాడు. అతని ప్రభుత్వం అసమ్మతి వర్గాలపట్ల అసహనం ప్రదర్శిస్తూ వేలాది మందిని నిర్బంధించింది. అలాగే పత్రికా యంత్రాంగం అణిచివేయబడింది.

1960 వ దశకంనాటికి గినియా ప్రభుత్వం భూములను జాతీయం చేసింది. ఫ్రెంచి-నియమించిన సాంప్రదాయిక అధికారులను తొలగించింది. ఫ్రెంచ్ ప్రభుత్వం, ఫ్రెంచి కంపెనీలతో సంబంధాలు దెబ్బతిన్నాయి. టూర్ ప్రభుత్వం మౌలిక సదుపాయాల అభివృద్ధి కొరకు సోవియట్ యూనియన్ చైనా సహాయం మీద ఆధారపడింది. అయితే ఇది ఉపయోగపడింది. అయితే వీటిలో ఎక్కువ భాగం రాజకీయ ప్రయోజనాల కోసం ఉపయోగించబడినప్పటికీ (రాజకీయ ర్యాలీలను నిర్వహించేందుకు పెద్ద స్టేడియంల నిర్మాణం వంటివి) ఆర్థికప్రయోజనాలకు ఉపయోగించబడలేదు. దేశం రహదారులు, రైల్వేలు, ఇతర మౌలికనిర్మాణాలు దురవస్థకు గురైంది, ఆర్థిక వ్యవస్థ అభివృద్ధి స్తంభించింది.

1970 నవంబరు 22 న పొరుగున ఉన్న పోర్చుగీసు గినియా నుండి పోర్చుగీసు దళాలు " ఆపరేషన్ గ్రీన్ సీ "ని ఏర్పాటు చేశాయి. బహిష్కరింపబడిన అనేక వందల గినియా వ్యతిరేక దళాలతో కొనాక్రీ మీద దాడి జరిపాయి. గినియాను వేదికాగా చేసుకుని స్వతంత్రం కొరకు తిరుగుబాటు దళాలు పోర్చుగీసు గినియా మీద దాడి చేసిన కారణంగా పోర్చుగీసు సైన్యం సెగౌ టౌర్ను పట్టుకోవడం లేక చంపడం లక్ష్యంగా దాడి చేసింది. తీవ్ర పోరాటం తరువాత, పోర్చుగీస్-దళాలు వెనుకబడి టూర్ను తొలగించకుండా వెనుదిరిగి పోయాయి. ఈ దాడి జరిగిన కొన్ని సంవత్సరాలలో, టూర్ ప్రభుత్వం భారీ ప్రక్షాళనలు నిర్వహించింది. కనీసం 50,000 మంది ప్రజలు (గినియా మొత్తం జనాభాలో 1%) చంపబడ్డారు. అనేకమంది ఖైదు చేయబడ్డారు. విదేశీయుల హింసలు ఎదుర్కొంటున్న కారణంగా దేశం విడిచి వెళ్ళారు (కొన్నిసార్లు వారి గినియాన్ భార్యను అరెస్టు చేసి వారి పిల్లలను ప్రభుత్వ నిర్బంధంలోకి తీసుకున్నారు).

తిరోగమన ఆర్థిక వ్యవస్థ, మూకుమ్మడి హత్యలు, బలహీనమైన రాజకీయ వాతావరణం, వ్యక్తిగత ఆర్థిక లావాదేవీలన్నింటి మీద నిషేధం ఫలితంగా 1977 లో కానక్రీ మదినా మార్కెట్లో పనిచేసే మహిళల "మార్కెట్ మహిళల తిరుగుబాటు" పేరుతో ప్రభుత్వ వ్యతిరేక అల్లర్లకు దారితీసింది. ఫలితంగా టూర్ పెద్ద సంస్కరణలను చేశాడు. యునైటెడ్ స్టేట్సుకు మద్దతు ఇవ్వడానికి సోవియట్ యూనియన్ మద్దతు ఉపసంహరించుకున్నాడు. 1970 ల చివర 1980 ల ప్రారంభంలో కొన్ని ఆర్థిక సంస్కరణలు జరిగాయి. కటూర్ కేంద్రీకృత ప్రభుత్వ నియంత్రణ కొనసాగింది. ఫ్రాంసుతో సంబంధాలు కూడా మెరుగుపడ్డాయి. ఫ్రెంచి అధ్యక్షుడిగా వాలెరీ గిస్కార్డు డి ఎస్టాయింగ్ ఎన్నిక తరువాత వాణిజ్యం అధికరించింది. రెండు దేశాలు దౌత్య సందర్శనలను నిర్వహించాయి.

యునైటెడ్ స్టేట్సులో గుండె ఆపరేషన్ జరిగిన తర్వాత 1984 మార్చి 26 న సెకా టూర్ మరణించాడు. ప్రధాన మంత్రి లూయిస్ లాన్సానా అధ్యక్షపదవి వహించాడు. కొత్త ఎన్నికలు పెండింగులో ఉన్నందున ఆయన తాత్కాలిక అధ్యక్షుడిగా వ్యవహరించాడు. 1984 ఏప్రిల్ 3 న కొత్త పి.డి.జి. నాయకుడిని ఎన్నుకొన్నది. అయినప్పటికీ ఆ సమావేశానికి కొద్ది గంటల ముందు కల్నల్ లున్సాన కాంటే, డయరా ట్రారరేలు అధికారాన్ని స్వాధీనం చేసుకున్నారు. కాంటే అధ్యక్షుడి పాత్రను పోషించగా ట్రోరే డిసెంబరు వరకు ప్రధానమంత్రిగా వ్యవహరించాడు.

కాంటే వెంటనే మునుపటి పాలన మానవ హక్కుల ఉల్లంఘనను ఖండించాడు. 250 రాజకీయ ఖైదీలను విడుదల చేసి బహిష్కరణ నుండి తిరిగి రావాలని సుమారు 2,00,000 ప్రజలను ప్రోత్సహించాడు. అతను సోషలిజం నుండి మలుపు తిరుగుతూనే ఉన్నాడు. ఇది పేదరికాన్ని తగ్గించడానికి చాలా స్వల్పంగా కృషి చేసింది. దేశం ప్రజాస్వామ్యానికి దిశగా మారడానికి తక్షణ సంకేతాలు చూపలేదు

1992 లో కాంటే పౌర పాలనను తిరిగి ప్రకటించాడు. 1993 లో అధ్యక్ష ఎన్నికలతో 1995 లో పార్లమెంటు ఎన్నికలతో (దీనిలో అతని పార్టీ-యునిటి పార్టీ, ప్రోగ్రెస్-141 స్థానాలలో 71 సీట్లు గెలుచుకుంది) ప్రజాస్వామ్య నిబద్ధత ఉన్నప్పటికీ, కాంటేకు అధికారం మీద పట్టు ఉండిపోయింది. 2001 సెప్టెంబరులో ప్రతిపక్ష నేత ఆల్ఫా కాండే ఖైదు చేయబడి 8 నెలల తరువాత క్షమాభిక్ష విడుదల చేయబడ్డాడు. తరువాత ఆయన శేషజీవితాన్ని ఫ్రాంసులో గడిపాడు.

2001 లో కాంటే నిర్వహించిన ప్రజాభిప్రాయం అధ్యక్ష పదవిని పొడిగించేందుకు మద్దతు ఇచ్చింది. 2003 లో ఎన్నికల తరువాత మూడవసారి ప్రారంభం అయిన కాంటే ప్రభుత్వాన్ని ప్రతిపక్షాలు బహిష్కరించాయి. 2005 జనవరిలో రాజధాని కానాక్రీలో అరుదైన బహిరంగ ప్రజల ముందుగా హాజరైనప్పుడు కెంటే మీద జరిగిన హత్యా ప్రయత్నం నుండి ఆయన తప్పించుకున్నాడు. అతని ప్రత్యర్థులు అతను "అలసిపోయిన నియంత" అని, ఆయనను పదవి నుండి తొలగించడం అనివార్యమని పేర్కొన్నారు. అయితే ఆయన మద్దతుదారులు ఆయన తిరుగుబాటుదారులతో పోరాడి విజయం సాధిస్తాడని విశ్వసించారు. గినియా ఇప్పటికీ చాలా నిజమైన సమస్యలను ఎదుర్కొంటోంది. విదేశాంగ విధానం ప్రకారం విఫలమైన దేశంగా భావించబడుతుంది.

2000 లో గినియా అస్థిరత్వంలో చిక్కుకుంది. తిరుగుబాటుదారులు ఈ అవకాశాన్ని ఉపయోగించుకుని లైబీరియా, సియెర్రా లియోన్ సరిహద్దులను దాటి దేశంలోకి ప్రవేశించారు. దేశంలో అంతర్యుద్ధ సమయం ఆసన్నమైనది అనడానికి ఇది సూచనగా ఉందని భావించబడింది. గినియా సహజ వనరుల మీద ఆశతో చేసారని పొరుగున దేశ నాయకులను నిందించారు. అయితే ఈ వాదనలు తీవ్రంగా తిరస్కరించబడ్డాయి. 2003 లో తిరుగుబాటుదారులను అధిగమించడానికి ఆమె పొరుగువారితో ప్రణాళికలు చేయడానికి గినియా అంగీకరించింది. 2007 లో ప్రభుత్వానికి వ్యతిరేకంగా పెద్ద నిరసనలు జరిగాయి. ఫలితంగా దేశానికి కొత్త ప్రధాన మంత్రి నియమించబడ్డారు.

మలేరియా
పశ్చిమాఫ్రికా సాంరాజ్యాలు , గినియాలో రాజ్యాలు
గనులు
స్వతంత్రం , కాలానీ పాలన తరువాత (1958–2008)